CELEX: 32011D0632
Language: hu
Date: 2011-09-21 00:00:00
Title: 2011/632/EU: A Bizottság végrehajtási határozata ( 2011. szeptember 21. ) a hulladékok égetéséről szóló 2000/76/EK európai parlamenti és tanácsi irányelv végrehajtásáról készített jelentésekhez használandó kérdőív meghatározásáról (az értesítés a C(2011) 6504. számú dokumentummal történt)  EGT-vonatkozású szöveg

24.9.2011   
            
            
               HU
            
            
               Az Európai Unió Hivatalos Lapja
            
            
               L 247/54
            
         A BIZOTTSÁG VÉGREHAJTÁSI HATÁROZATA
   (2011. szeptember 21.)
   a hulladékok égetéséről szóló 2000/76/EK európai parlamenti és tanácsi irányelv végrehajtásáról készített jelentésekhez használandó kérdőív meghatározásáról
   (az értesítés a C(2011) 6504. számú dokumentummal történt)
   (EGT-vonatkozású szöveg)
   (2011/632/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a hulladékok égetéséről szóló, 2000. december 4-i 2000/76/EK európai parlamenti és tanácsi irányelvre (1) és különösen annak 15. cikkére,
   mivel:
   
               (1)
            
            
               A tagállamoknak a 2000/76/EK irányelv értelmében háromévente jelentést kell tenniük az említett irányelv végrehajtásáról a Bizottság által kidolgozott kérdőív alapján.
            
         
               (2)
            
            
               A Bizottság eddig két kérdőívet adott ki. A második, amely a 2010/731/EU bizottsági határozattal (2) jött létre, a 2009., a 2010. és a 2011. évre vonatkozik.
            
         
               (3)
            
            
               Mivel a 2000/731/EU bizottsági határozattal létrehozott kérdőívet 2011. december 31-ig kell használni a jelentéstételhez, a következő hároméves jelentéstételi időszakra új kérdőívet kell meghatározni, figyelemmel a 2000/76/EK irányelv végrehajtása és a korábbi kérdőívek feldolgozása során szerzett tapasztalatokra is. Tekintettel azonban arra, hogy a 2000/76/EK irányelv 2014. január 7-én hatályát veszti, és azt az ipari kibocsátásokról (a környezetszennyezés integrált megelőzése és csökkentése) szóló, 2010. november 24-i 2010/75/EU európai parlamenti és tanácsi irányelv (3) váltja fel, az új kérdőívnek csak kétéves időszakot szükséges felölelnie, a 2012. és a 2013. évet. Az egyértelműség érdekében a 2010/731/EU határozat helyébe új határozatnak kell lépnie.
            
         
               (4)
            
            
               Az e határozatban előírt rendelkezések összhangban vannak a 91/692/EGK tanácsi irányelv (4) 6. cikke alapján létrehozott bizottság véleményével,
            
         ELFOGADTA EZT A HATÁROZATOT:
   1. cikk
   (1)   A tagállamok a mellékletben szereplő kérdőív használatával tesznek jelentést a 2000/76/EK irányelv végrehajtásáról.
   (2)   A jelentéseket a 2012. január 1-jétől2013. december 31-ig tartó időszakra vonatkozóan kell benyújtani.
   2. cikk
   A 2010/731/EU határozat 2013. január 1-jétől hatályát veszti.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2011. szeptember 21-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 332., 2000.12.28., 91. o.
   
      (2)  HL L 315., 2010.12.1., 38. o.
   
      (3)  HL L 334., 2010.12.17., 17. o.
   
      (4)  HL L 377., 1991.12.31., 48. o.
   
      MELLÉKLET
      
         Kérdőív a hulladékok égetéséről szóló 2000/76/EK irányelv végrehajtásáról
      
      
         Általános megjegyzések
      
      Ez a 2000/76/EK irányelv szerinti harmadik kérdőív a 2012-től 2013-ig tartó időszakot öleli fel. Az irányelv végrehajtása során nyert tapasztalatra, valamint az előző kérdőívek útján már megszerzett információkra való tekintettel ez a kérdőív a tagállamok által az irányelv tényleges végrehajtásában történt változtatásokra és előrelépésre összpontosít. Mivel a 2000/76/EK irányelv 2014. január 7-én hatályát veszti, és azt az ipari kibocsátásokról szóló 2010/75/EU európai parlamenti és tanácsi irányelv váltja fel, a következő jelentéstételi időszak hároméves helyett csak kétéves lesz.
      A folytonosság, illetve a korábbi válaszokkal való közvetlen összevethetőség érdekében a kérdőív számos, a 2010/731/EU határozatban alkalmazott elemet megőriz. A korábbi kérdőívben foglaltakhoz hasonló kérdések esetében – amennyiben a helyzet változatlan – elegendő a korábbi válaszokra hivatkozni. Az időközben bekövetkezett fejleményeket azonban új válaszban kell ismertetni.
      1.   Az üzemek és az engedélyek száma
      
                  1.1.
               
               
                  Kérjük, adja meg az alábbi információkat a 2000/76/EK irányelv hatálya alá tartozó üzemek (hulladékégetőkre, illetve hulladék-együttégetőkre lebontott) számára, valamint azok engedélyére és engedélyezett kapacitására vonatkozóan:
                  
                              a)
                           
                           
                              üzemek száma;
                           
                        
                              b)
                           
                           
                              a 4. cikk (1) bekezdése alapján kiadott engedélyek száma;
                           
                        
                              c)
                           
                           
                              a hulladékégetési folyamat során előállított hőt hasznosító üzemek száma;
                           
                        
                              d)
                           
                           
                              a teljes engedélyezett hulladékáteresztő kapacitás (tonna/év) (nem kötelező).
                           
                        
            
                  1.2.
               
               
                  Kérjük, sorolja fel a 2000/76/EK irányelv hatálya alá tartozó összes üzemet, a 2 tonna/óránál nagyobb kapacitásúaknál az alábbiakra is kitérve:
                  
                              a)
                           
                           
                              hulladékégetőről vagy hulladék-együttégetőről van-e szó, és ha az utóbbiról, akkor az milyen típusú (cementégető kemence, égetőmű vagy a 2000/76/EK irányelv II. mellékletének 1. és 2. pontjában nem említett egyéb ipari létesítmény);
                           
                        
                              b)
                           
                           
                              azoknál a települési szilárdhulladék-égető üzemeknél, amelyek a hulladékokról és egyes irányelvek hatályon kívül helyezéséről szóló 2008/98/EK európai parlamenti és tanácsi irányelv (1) II. melléklete R1 pontjának megfelelő hasznosítási műveletet folytatnak: a 2008/98/EK irányelv II. mellékletének R1 pontjához tartozó lábjegyzetben szereplő képlet alapján kiszámított üzemi energiahatékonyság.
                           
                        
            2.   Kérjük fejtse ki, hogy a 2000/76/EK irányelv végrehajtása során a 3. cikkben megadott fogalommeghatározásokkal kapcsolatban milyen problémák merültek fel. Kérjük, adjon konkrét információkat a problémát okozó fogalommeghatározások mindegyikéről.
      3.   Engedélyeztek-e mobil üzemet a 2000/76/EK irányelv alapján?
      4.   Kérjük, adja meg, hogy az együttégető üzemek egyes típusaiban (cementégető kemence, égetőmű vagy a II.1. és II.2. mellékletben nem említett egyéb ipari létesítmény) mely hulladékfajták kerülnek együttégetésre.
      Kérjük, adja meg ezeknek az Európai Hulladékkatalógus szerinti kódját is (nem kötelező).
      Kérjük, adja meg, hogy ezen üzemeknek mekkora az engedélyezett együttégetési kapacitása (nem kötelező).
      5.   Hány hulladék-együttégető üzemre vonatkoznak a 2000/76/EK irányelv V. mellékletében a hulladékégető üzemekre előírt kibocsátási határértékek (mert kezeletlen települési hulladék együttégetését végzik, vagy mert a hőtermelésnek több mint 40 %-a veszélyes hulladék elégetéséből származik)?
      6.   Milyen rendelkezéseket hoztak az engedélyezési eljáráson belül:
      
                  a)
               
               
                  a kezelhető veszélyes hulladék kategóriáinak és mennyiségeinek meghatározására?
               
            
                  b)
               
               
                  a kezelendő veszélyes hulladék minimális és maximális tömegárama tekintetében?
               
            
                  c)
               
               
                  az engedélyezett veszélyes hulladékok fűtőérték-tartománya tekintetében?
               
            
                  d)
               
               
                  a szennyező anyag-tartalomra – pl. poliklórozott bifenilek (PCB), pentaklór-fenol (PCP), klór, fluor, kén, nehézfémek – vonatkozó korlátozások tekintetében?
               
            7.   Mely hulladékok minősültek reprezentatív mintavételre „alkalmatlannak”?
      8.   A 2000/76/EK irányelv 6. cikkének (1) és (2) bekezdésében meghatározott, a kohógázok tartózkodási idejére és hőmérsékletére vonatkozó előírásokat illetően adtak-e engedélyt ezektől az üzemi feltételektől való eltérésre a 6. cikk (4) bekezdésével összhangban? Ha a válasz „Igen”, kérjük adja meg az alábbi adatokat:
      
                  a)
               
               
                  Hány ilyen engedélyt adtak ki?
               
            
                  b)
               
               
                  Ha vannak erre vonatkozó adatok, kérjük, válasszon ki néhány jellemző esetet, és fejtse ki, hogy azoknál mi indokolta az eltérés(ek) engedélyezését. Térjen ki az alábbi információkra is:
                  
                              i.
                           
                           
                              az üzem kapacitásának meghatározása;
                           
                        
                              ii.
                           
                           
                              a 3. cikk 6. pontja szerinti „meglévő” üzemről vagy új üzemről van-e szó;
                           
                        
                              iii.
                           
                           
                              az elégetett hulladék típusa;
                           
                        
                              iv.
                           
                           
                              hogyan biztosítják, hogy ne termelődjön több maradékanyag, mint egy mentesség nélküli üzemben, illetve hogy az említett maradékanyagok szerves szennyezőanyag-tartalma ne haladja meg a mentesség nélküli üzemek esetében elvárt szintet?
                           
                        
                              v.
                           
                           
                              az engedélyben meghatározott üzemi feltételek;
                           
                        
                              vi.
                           
                           
                              a szóban forgó üzem által betartandó kibocsátási határértékek.
                           
                        
            9.   Hulladék együttégetését végző cementégető kemencék esetében a II. melléklet 1. pontjával összhangban adtak-e mentességeket az NOx-ra, a szilárd anyagra, az SO2-re vagy az összes szerves szénre (TOC) vonatkozó kibocsátási határértékek alól? Ha a válasz „Igen”, kérjük adja meg az alábbi adatokat:
      
                  a)
               
               
                  hány esetben adtak mentességet?
               
            
                  b)
               
               
                  ha vannak erre vonatkozó adatok, kérjük, válasszon ki néhány jellemző esetet, és fejtse ki, hogy azoknál mi indokolta az eltérés(ek) engedélyezését. Térjen ki az alábbi információkra is:
                  
                              i.
                           
                           
                              az üzem kapacitása;
                           
                        
                              ii.
                           
                           
                              meglévő üzemről vagy új üzemről van-e szó (figyelembe véve a 2000/76/EK irányelv 20. cikkének (3) bekezdését);
                           
                        
                              iii.
                           
                           
                              az együttégetéssel elégetett hulladék típusa;
                           
                        
                              iv.
                           
                           
                              az üzem által betartandó kibocsátási határértékek;
                           
                        
                              v.
                           
                           
                              az engedélyben meghatározott egyéb üzemi feltételek.
                           
                        
            10.   A hulladékégető, illetve együttégető művek levegőbe történő kibocsátásait illetően meghatároztak-e a II. vagy az V. mellékletben megadottaktól eltérő kibocsátási határértékeket? Ha a válasz „Igen”, és vannak erre vonatkozó adatok, akkor kérjük, adja meg, hogy:
      
                  a)
               
               
                  a határértékek hulladékégetőkre vagy együttégetőkre vonatkoznak-e, és ha az utóbbiakra, akkor az üzem milyen típusú?
               
            
                  b)
               
               
                  mely üzemek „újak” vagy „meglévők” ezek közül?
               
            
                  c)
               
               
                  mely szennyező anyagokra vonatkoznak és mekkorák a meghatározott határértékek?
               
            
                  d)
               
               
                  miért ezeket a határértékeket alkalmazzák?
               
            
                  e)
               
               
                  milyen rendszer révén felügyelik e szennyező anyagok kibocsátását (folyamatosan vagy időszakosan, és ha ezen utóbbi, akkor milyen gyakorisággal)?
               
            11.   Hogyan határozzák meg a 2000/76/EK irányelv IV. mellékletében foglalt szennyező anyagok esetében a füstgáztisztító berendezésből a vízi környezetbe kibocsátott szennyvizek kibocsátási határértékeit? Amennyiben e szennyező anyagok kibocsátási határértékei a IV. mellékletben megadottaktól eltérnek, azt kérjük, külön jelezze.
      12.   Amennyiben a vízszennyező anyagok vonatkozásában a IV. mellékletben szereplőkhöz képest további szennyező anyagokra is meghatároztak kibocsátási határértéket, akkor ezek a határértékek:
      
                  a)
               
               
                  milyen üzemekre vonatkoznak (hulladékégetőkre vagy együttégetőkre, „új” vagy „meglévő” üzemekre)?
               
            
                  b)
               
               
                  mely szennyező anyagokra vonatkoznak és mi az értékük?
               
            
                  c)
               
               
                  miért ezeket a határértékeket alkalmazzák?
               
            13.   Milyen üzemi ellenőrzési paramétereket (pH-érték, hőmérséklet, áramlási sebesség stb.) állapítottak meg a szennyvízkibocsátásra vonatkozóan az engedélyezési eljárás során?
      14.   Milyen rendelkezéseket hoztak a talaj, illetve a felszíni és felszín alatti vizek védelmének biztosítása érdekében a 8. cikk (7) bekezdésével összhangban?
      15.   Milyen kritériumokat alkalmaznak annak biztosítására, hogy a tárolókapacitás megfelelő legyen az ilyen vizek kiengedés előtti vizsgálatához és szükség szerinti kezeléséhez?
      16.   Milyen általános rendelkezéseket hoztak a hulladékégető vagy együttégető művekből származó maradékok mennyiségének és ártalmasságának a lehető legkisebbre való csökkentése érdekében?
      17.   Megegyeznek-e az engedélyben előírt, légszennyező anyagokra és technológiai üzemeltetési paraméterekre vonatkozó mérési követelmények a 11. cikk (2) bekezdésének előírásaival? Amennyiben nem, kérjük, adjon részletes tájékoztatást az alábbiakról:
      
                  a)
               
               
                  a 11. cikk (2) bekezdésétől való eltérés oka, hivatkozva a 11. cikk (4)–(7) bekezdésében foglalt eltérési lehetőségekre;
               
            
                  b)
               
               
                  az érintett szennyező anyag vagy paraméter, valamint az előírt mérési követelmény.
               
            18.   Az engedélyben előírt, vízszennyező anyagokra vonatkozó mérési követelmények megegyeznek-e a 11. cikk (14) és (15) bekezdésének előírásaival? Amennyiben nem, kérjük, adjon részletes tájékoztatást az alábbiakról:
      
                  a)
               
               
                  a 11. cikk (14) és (15) bekezdésétől való eltérés oka;
               
            
                  b)
               
               
                  az érintett szennyező anyag vagy paraméter, valamint az előírt mérési követelmény.
               
            19.   Milyen előírások biztosítják az engedélyezési eljárás során az alábbi, légszennyezéssel kapcsolatos rendelkezések betartását:
      
                  a)
               
               
                  11. cikk (8) bekezdés;
               
            
                  b)
               
               
                  11. cikk (9) bekezdés;
               
            
                  c)
               
               
                  11. cikk (11) bekezdés;
               
            
                  d)
               
               
                  11. cikk (12) bekezdés;
               
            
                  e)
               
               
                  a 11. cikk (10) bekezdésében foglalt megfelelési rendszer.
               
            20.   Milyen előírások biztosítják az engedélyezési eljárás során az alábbi, vízszennyezéssel kapcsolatos rendelkezések betartását:
      
                  a)
               
               
                  11. cikk (9) bekezdés;
               
            
                  b)
               
               
                  a 11. cikk (16) bekezdésében foglalt megfelelési rendszer.
               
            21.   Kérjük, mutasson be egy olyan hivatalos útmutatót, amelyet az érvényesített napi átlagos kibocsátási adatok megadására dolgoztak ki (11. cikk (11) bekezdés)! Ha lehetséges, kérjük, adjon meg internetes hivatkozást is.
      22.   Milyen eljárások léteznek az illetékes hatóság tájékoztatására a kibocsátási határértékek túllépése esetén?
      23.   Milyen intézkedések révén biztosítják a nyilvánosság részvételét az engedélyezési eljárásban (új és/vagy módosított engedélyek)? Kérjük, részletezze legalább az alábbi szempontokat:
      
                  a)
               
               
                  melyik hatóság teszi nyilvánosan közzé az engedélykérelmet?
               
            
                  b)
               
               
                  milyen hosszú idő áll a nyilvánosság rendelkezésére ahhoz, hogy megtegye észrevételeit?
               
            
                  c)
               
               
                  melyik hatóság hozza nyilvánosságra a végső döntést?
               
            24.   Az információnak az engedélyezési eljárás közbeni hozzáférhetőségét illetően:
      
                  a)
               
               
                  A kérelemmel, a döntési folyamattal és az ezt követő engedéllyel kapcsolatban léteznek-e olyan, környezetvédelemhez kapcsolódó információk, amelyek nyilvánosan nem vagy csak részben érhetők el? Ha a válasz igen, kérjük, adja meg, melyek ezek az információk.
               
            
                  b)
               
               
                  Amennyiben ezek az adatok teljesen vagy részben hozzáférhetők, kérjük, adja meg, hogy az adatokhoz való hozzáférés ingyenes-e, illetve ha nem, akkor milyen összegű díjat számolnak fel, és erre milyen esetekben kerül sor.
               
            25.   Az óránként két tonna vagy annál nagyobb névleges teljesítményű hulladékégető, illetve hulladék-együttégető üzemek esetében milyen rendelkezéseket hoztak annak érdekében, hogy az üzemeltetőtől megköveteljék az üzem működéséről és annak felügyeletéről szóló éves jelentés benyújtását az illetékes hatóságoknak?
      26.   Amennyiben éves jelentés készül:
      
                  a)
               
               
                  az milyen információkat tartalmaz?
               
            
                  b)
               
               
                  a nyilvánosság hogyan férhet hozzá ehhez a jelentéshez?
               
            27.   Miként szerez tudomást a nyilvánosság az óránként két tonnánál kisebb névleges teljesítményű hulladékégető vagy együttégető üzemekről?
      28.   Az engedély milyen rendelkezései szabályozzák egy hulladékégető vagy együttégető mű üzemi időtartamát rendellenes üzemelés (pl. a szennyezést csökkentő vagy ellenőrző eszközök leállásai, zavarai, meghibásodásai) esetén?
      29.   Hulladékégetési és együttégetési folyamatok esetében rendellenes üzem során legfeljebb mennyi ideig folytatódhat az üzemelés, mielőtt az üzemet le kell állítani?
      
                  a)
               
               
                  a határértéket meghaladó kibocsátás esetén megengedett leghosszabb üzemidő;
               
            
                  b)
               
               
                  a határértéket meghaladó kibocsátás melletti halmozott üzemidő éves felső határa.
               
            30.   Egyéb észrevételek:
      
         (1)  HL L 312., 2008.11.22., 3. o.